મતદાર યાદીના છેલ્લા ભાગમાં નોંધાયેલા મતદારો એટલે કે સશસ્ત્ર દળો- અન્યમાં રાજ્યોમાં ફરજ બજાવતાં ગુજરાતના સશસ્ત્ર પોલીસ દળ કે ભારત સરકાર હેઠળના દુતાવાસોમાં ફરજ બજાવતા સરકારી કર્મચારી-અધિકારીઓ પોતાનો મત પોસ્ટલ બેલેટથી આપતા હોય છે. પોસ્ટલ બેલેટથી મત આપવાની પદ્ધતિમાં અત્યાધુનિક ટેક્નોલોજીનો ઉપયોગ કરીને તેને સરળ, પારદર્શક અને ઝડપી બનાવવામાં આવી છે. ભારતનાં ચૂંટણી પંચ દ્વારા વિકસીત કરવામાં આવેલી ETPBS એક ઇલેક્ટ્રોનિક પ્રણાલી છે. ETPBS એટલે કે ઈલેક્ટ્રોનિકલી ટ્રાન્સમિટેડ પોસ્ટલ બેલેટ સિસ્ટમ. આ નવીન પ્રણાલીનો ગુજરાતમાં સૌ પ્રથમવાર ઉપયોગ કરવામાં આવશે.